Document ID: 32013R0425

VYKONÁVACIE NARIADENIE KOMISIE (EÚ) č. 425/2013
zo 7. mája 2013,
ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Pesca di Leonforte (CHZO)]
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
keďže:
(1)
Komisia v súlade s článkom 53 ods. 1 prvým pododsekom nariadenia (EÚ) č. 1151/2012 preskúmala žiadosť Talianska o schválenie zmeny špecifikácie chráneného zemepisného označenia „Pesca di Leonforte“ zapísaného do registra podľa nariadenia Komisie (ES) č. 622/2010 (2).
(2)
Cieľom žiadosti je zmeniť špecifikáciu tak, že sa odstráni maximálny obsah rozpustných pevných látok z opisu výrobku a že sa upraví zoznam povolených podpníkov a vzdialenosť výsadby v prípade pestovateľských tvarov, pokiaľ ide o spôsob výroby.
(3)
Komisia preskúmala uvedenú zmenu a dospela k záveru, že je opodstatnená. Keďže zmena je v zmysle článku 53 ods. 2 tretieho pododseku nariadenia (EÚ) č. 1151/2012 nepodstatná, Komisia ju môže schváliť bez použitia postupu opísaného v článkoch 50 až 52 uvedeného nariadenia,
PRIJALA TOTO NARIADENIE:
Článok 1
Špecifikácia chráneného zemepisného označenia „Pesca di Leonforte“ sa mení v súlade s prílohou I k tomuto nariadeniu.
Článok 2
Jednotný dokument obsahujúci hlavné prvky špecifikácie sa uvádza v prílohe II k tomuto nariadeniu.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 7. mája 2013

Labels: 3
18
17
6